Ar fe Ar Dr De dr de Dr De dr dr Dr De de dr De de de dr e De de dr fr A d 


Acatistul cuviosului părinte Pavel Tebeul 
(15 ianuarie) 


Materiale despre Sfântul cuvios Pavel Tebeul: 


https://independent.academia.edu/emystea/Sf-cuv-Pavel-Tebeul 


https://archive.org/details/Gsteaemy?query=Pavel+ Tebeul 


Sfântul cuvios Pavel Tebeul (15 ianuarie): 


Xp PP 2 0 E IE IP IP 3 3 IE IE II E E E XX 
XP PP PP 0 E E IE IP E 3 E E IE IE II E XX 


Ar Dr Dr dr dr dr Dr dr de Dr Dr dr dr de de dr dr A de dr dr A A 


Ar fe Ar Dr De dr De Dr De dr dr Dr De de dr De de Dr dr e de de dr fr A d 


https://www.academia.edu/44980626/Sf% C3% A2ntul_cuvios_Pavel_Tebeul_15_ianuarie 
https://archive.org/details/sf.-pavel-tebeul-edit/page/n6/mode/thumb 


https://www2.slideshare.net/steaemy 1/sf-pavel-tebeul-edit 


Bă 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 

Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Intru-una Sfântă Sobornicească şi apostolească Biserică, 
Mărturisesc un botez întru iertarea păcatelor, 
Aştept învierea morţilor şi viaţa veacului ce va să fie. Amin ! 


Condacul 1 

Cu ce cununi de laude vom împodobi prăznuirea cea minunată a celui care a fost 
cel dintâi locuitor al pustiei celei mai dinlăuntru, stâlpul cel de foc al rugăciunii 
care a luminat întunericul pustiei și aprinde şi în pustia inimii noastre făcha rugă- 
ciunii sale, ca să cântăm: Bucură-te, Sfinte părinte Pavel, podoaba pustiei! 


Icosul 1 

Fiind robit de lăcomia cea de averi, cumnatul tău cugeta cum să te dea în mâinile 
prigonitorului Deciu şi să ia partea de moştenire cuvenită ţie, dar tu, Sfinte Pavel, 
ai încredinţat toată nădejdea ta Celui Bogat în milostivire, așteptând de la EI izbă- 
virea; de aceea, noi te lăudăm cu glasuri de cântări ca acestea: 

Bucură-te, că nu te-ai biruit de iubirea de averi pământeşti; 

Bucură-te, că în mâinile Domnului ai dat toată viaţa ta; 

Bucură-te, că aşteptai izbăvire de la Părintele îndurărilor; 

Bucură-te, căci în rugăciuni fierbinţi adesea petreceai,; 

Bucură-te, că inima ta aștepta cu dor chemarea Domnului; 

Bucură-te, că ai voit a te lepăda de deșertăciunile lumii; 

Bucură-te, că te minunai de răbdarea cea mare a mucenicilor; 

Bucură-te, ostaş al lui Hristos îngrădit cu sabia rugăciunii; 

Bucură-te, crin neveştejit ascuns pe muntele înalt al pustiei; 

Bucură-te, sălaş al smereniei luminat de raza Duhului; 

Bucură-te, că ai ales de bună voie sărăcia Celui care a sărăcit pentru noi; 

Bucură-te, că ai viețuit ca un înger în trup, hrănindu-te cu mana rugăciunii; 
Bucură-te, Sfinte părinte Pavel, podoaba pustiei! 


Condacul 2 

Cunoscând că lumea este plină de deşertăciuni şi de curse care ne împiedică a urma 
calea dreaptă a mântuirii, ai lăsat averea ta în mâna celui care te prigonea pentru 
aceasta şi ai alergat la limanul pustiei, cântând Celui care te-a luminat: Aliluia! 


Icosul 2 

O peşteră te-a primit pe tine cu bucurie, iar prin lumina rugăciunii o ai arătat pe 
aceasta palat în care S-a odihnit Cel care S-a arătat lumii prunc în peşteră, ca noi să 
te mărim cu laude ca acestea: 

Bucură-te, că ai iubit mai mult sărăcia peşterii; 

Bucură-te, că te-ai rugat pentru prigonitorul tău; 

Bucură-te, că necazul l-ai arătat pricină de desăvârşire; 
Bucură-te, că un corb te hrănea pe tine cu pâine; 

Bucură-te, că te adăpai din izvorul rugăciunii curate; 
Bucură-te, că prin smerenie ai biruit pe vrăjmaşul cel trufaș; 
Bucură-te, pildă neîncetată de nevoinţă în rugăciune; 
Bucură-te, că pustia ţi-ai făcut-o prietenă nedespărțită; 
Bucură-te, că în cele mai dinlăuntru ale pustiei te-ai odihnit; 
Bucură-te, că sălbăticia fiarelor o ai îmblânzit cu rugăciunea; 
Bucură-te, că pustia inimii o ai arătat bogat roditoare în virtuţi; 
Bucură-te, că erai luminat de raza cea nevăzută a Duhului; 
Bucură-te, Sfinte părinte Pavel, podoaba pustiei! 


Condacul 3 
In sălbăticia pustiei adăpostindu-te, ai supus toată sălbăticia patimilor şi te-ai făcut 
vas ales al înţelepciunii lui Hristos, revărsând cântări de: Aliluia! 


Icosul 3 

Cu liniştea pustie te-ai unit şi în liniștea sufletului tău, părinte Pavel, se auzea doar 
izvorul rugăciunii tale neîncetate, din care adapă şi pe cei care îţi aduc picături de 
laude ca acestea: 

Bucură-te, carte nescrisă a tainelor rugăciunii; 

Bucură-te, cel dintâi luceafăr iubitor al pustiei; 

Bucură-te, că prin tăcere ai aflat desăvârşit pe Cuvântul; 

Bucură-te, că ai luminat cămara inimu tale cu razele rugăciunii neîncetate; 
Bucură-te, vas al alegerii întru care S-a odihnit Hristos; 

Bucură-te, că te-ai împrietenit cu tăcerea pustiei; 

Bucură-te, că ai ascultat glasul adâncurilor Duhului; 

Bucură-te, că ai fugit de faţa oamenilor ca să vezi Faţa lui Dumnezeu; 

Bucură-te, că în oglinda rugăciunii ai văzut biruinţa lui Hristos; 

Bucură-te, că taberele demonilor le-ai alungat cu focul rugăciunii; 

Bucură-te, că tainele Taborului ţi s-au descoperit pe muntele inimii; 

Bucură-te, că pe treptele sărăciei ai dobândit comoara rugăciunii; 

Bucură-te, Sfinte părinte Pavel, podoaba pustiei! 


Condacul 4 

Și fiarele şi păsările cerului slujeau ţie, Sfinte Pavel, după porunca lui Dumnezeu, 
căci ai păzit desăvârşit porunca Lui, lăsând toate cele din lume pentru Împăratul 
ceresc, căruia toate Puterile cereşti Îi cântă: Aliluia! 


Icosul 4 

Domnul a descoperit robului Său, cuviosului Antonie, după multă stăruință în 
rugăciune, că mai are un rob al Său mai încercat în nevoinţa pustnicească, şi ma- 
rele Antonie a alergat ca un cerb însetat spre peştera ta, povăţuit fiind de mâna 
nevăzută a Stăpânului și strigând ţie: 

Bucură-te, că pe toți ai întrecut cu nevoinţa pustnicească; 

Bucură-te, munte ascuns de ochii omenești în munte înalt; 

Bucură-te, că te-ai depărtat cu totul de orice vedere omenească; 

Bucură-te, că nici un om nu a tulburat nevoinţele tale nevăzute; 

Bucură-te, că în sânurile pustiei ai aflat mângâiere duhovnicească; 

Bucură-te, că toate cele lumești ai părăsit şi ai câştigat bogăţia cea cerească; 
Bucură-te, că ai disprețuit desfătările vieţii pământeşti; 

Bucură-te, că ai biruit pe balaurul mândriei; 

Bucură-te, că ai alungat cu fulgerul rugăciunii pe vrăjmaşul nevăzut; 

Bucură-te, că asemenea îngerilor te-ai făcut cu strălucirea virtuților; 

Bucură-te, stâlp de foc ascuns de vederea omenească; 

Bucură-te, cununa iubitorilor pustiei; 

Bucură-te, Sfinte părinte Pavel, podoaba pustiei! 


Condacul 5 

Cu puţin înainte de fericita ta adormire, Sfinte Pavel, a venit la tine povăţuit de 
Domnul, marele Antonie care foarte s-a bucurat de aflarea ta, mulţumind Domnu- 
lui în cântări de: Aliluia! 


Icosul 5 

Slujind de primejdia slavei deşarte, te-ai păzit a vorbi cu oamenii și mult a stăruit 
cuviosul Antonie, ca să-i deschizi uşa şi să-l primeşti în peştera ta cea smerită; dar 
biruindu-te de dragostea cea de frați, i-ai deschis acestuia şi uşa peşterii şi uşa 
cămării inimii tale, el lăudându-te așa: 

Bucură-te, stâlpul cel neclintit al pustiei; 

Bucură-te, adânc nemăsurat de smerenie; 

Bucură-te, gonitorul slavei deşarte; 

Bucură-te, cămară sfințită a virtuților; 

Bucură-te, oglindă sfințită a pustnicilor; 

Bucură-te, biruitorule asupra patimilor firii; 

Bucură-te, liniştea celor tulburaţi de ispite; 

Bucură-te, mare rugător pentru pacea lumii; 

Bucură-te, mângâierea cea tainică a pustiei,; 

Bucură-te, blândeţe mai presus de închipuire; 

Bucură-te, părtașule al tainelor cerești; 

Bucură-te, cunună a iubitorilor de rugăciune; 

Bucură-te, Sfinte părinte Pavel, podoaba pustiei! 


Condacul 6 
Deschis-ai uşa marelui Antonie şi cu lacrimi l-ai sărutat ca pe un frate în Hristos, 
păzind în cămara inimii neîncetata cântare de: Aliluia! 


Icosul 6 

Numele Sfântului Antonie şi nevoinţa lui ţi s-au descoperit de la Duhul Sfânt, care 
te-a înţelepţit a şi-l lăuda pe acesta, căci cu adevărat mult s-a ostenit spre slava lui 
Dumnezeu; însă noi, întru nepricepere, îți cântăm ţie aşa: 

Bucură-te, locuitor înţelept al pustiei; 

Bucură-te, carte nescrisă a luptelor duhovnicești; 

Bucură-te, hotar nestrămutat al credinței; 

Bucură-te, casă împodobită cu darurile Duhului; 

Bucură-te, dulce mângâiere a celor cuprinși de întristare; 

Bucură-te, floare prea rară a pustiei; 

Bucură-te, liniștea celor învăluiţi de pustie; 

Bucură-te, scut împotriva atacurilor celui rău; 

Bucură-te, că soare luminător al întregii lumi pe Sfântul Antonie ai numit; 
Bucură-te, că pe el gură a lui Dumnezeu l-ai numit; 

Bucură-te, că te-ai bucurat de nevoinţele marelui părinte; 

Bucură-te, Sfinte părinte Pavel, podoaba pustiei! 


Condacul 7 

Socotindu-te încărcat de bătrâneţe, dar şi de păcate, te-ai smerit înaintea părintelui 
Antonie, însă înaintea Domnului erai ca un înger în trup, lăudându-L neîncetat în 
cântări de: Aliluia? 


Icosul 7 

Întrebat-ai părinte Pavel, despre starea neamului omenesc, voind a cunoaşte dacă 
mai sunt prigoniri asupra creștinilor și mult te-ai bucurat cu duhul de pacea Bise- 
ricii; bine ştiind că pentru ale tale rugăciuni Domnul păzea lumea de cumplitele 
prigoane, te lăudăm pe tine așa: 

Bucură-te, făclie nestinsă a rugăciunii pentru lume; 

Bucură-te, că te-ai împrietenit cu singurătatea pustiei; 

Bucură-te, că te-ai cufundat în adâncurile neajunse; 

Bucură-te, că te-ai făcut sălaş al păcu lui Hristos; 

Bucură-te, că ai biruit toate cugetele omeneşti; 

Bucură-te, că te-ai depărtat cu totul de lume; 

Bucură-te, că nu ai încetat a te ruga pentru pacea creştinilor; 

Bucură-te, că ai slujit lui Hristos cu toată inima; 
Bucură-te, că ai alungat din pustia inimii fiarele patimilor; 
Bucură-te, scară prin care ajungem la cer; 

Bucură-te, cărare a sfinţeniei adevărate; 

Bucură-te, izvor nesecat de rugăciune; 

Bucură-te, că te-ai bucurat de pacea Bisericii; 

Bucură-te, Sfinte părinte Pavel, podoaba pustiei! 


Condacul 8 
Pustia ca o maică a întins braţele să te primească pe tine, Sfinte părinte Pavel, care 
cu dorul rugăciunii mângâindu-te, cântai: Aliluia! 


Icosul 8 

Un corb trimis de Dumnezeu a adus vouă o pâine, ca să mâncaţi şi să vă veseliți, 
lăudând pe Cel care dă hrană la tot trupul şi care ne hrănește şi pe noi cu fărâmituri 
de cântări ca acestea: 

Bucură-te, că v-aţi ospătat duhovniceşte; 

Bucură-te, că şi de hrana trupească Domnul s-a îngrijit; 

Bucură-te, că te-ai hrănit cu pâinea cuvântului; 

Bucură-te, că te-ai lămurit în cuptorul ispitelor; 

Bucură-te, că ați mulțumit Domnului pentru hrană; 

Bucură-te, că ţi-ai întărit inima cu pâine; 

Bucură-te, că ai biruit taberele demonilor; 

Bucură-te, surpătorul ispitelor de multe feluri; 

Bucură-te, oglinda viețuirii sihăstreşti; 

Bucură-te, icoană a smereniei curate; 

Bucură-te, rugătorule pentru sufletele noastre; 

Bucură-te, vasul cel ales al pustiei; 

Bucură-te, Sfinte părinte Pavel, podoaba pustiei! 


Condacul 9 

Din multa smerenie pe marele Antonie îl îndemnai Sfinte Pavel, a binecuvânta şi a 
frânge pâinea, iar inima ta se hrănea din destul din pâinea iubirii duhovniceşti, cu 
care hrănește şi pe cei care cântă Domnului: Aliluia! 


Icosul 9 

Pâinea singură s-a frânt prin mijloc şi v-aţi hrănit cu aceasta, dând slavă și mulțu- 
mire Celui care trupul Său ne-a dat spre hrană, ca să ne depărtăm noi de hrana cu 
paiele păcatelor şi să te lăudăm pe tine așa: 

Bucură-te, că te-ai bucurat de pâinea cuvântului dumnezeiesc; 

Bucură-te, că ai fost povăţuit de mâna Domnului la cele cerești; 
Bucură-te, că taina viețuirii tale o ai descoperit marelui Antonie; 
Bucură-te, odihna monahilor iubitori de pustie; 

Bucură-te, acoperământul celor goi de nădejde; 

Bucură-te, întărirea celor gârboviți de neputinţe; 

Bucură-te, crinul cel înțelegător al pustiei; 

Bucură-te, că ne hrănești cu îndurările milei Domnului; 
Bucură-te, că ne soleşti vreme de pocăință; 

Bucură-te, odihna sufletelor tulburate de păcat; 

Bucură-te, înțelepțirea cea tainică a rugătorilor; 

Bucură-te, munte duhovnicesc al credinței; 

Bucură-te, Sfinte părinte Pavel, podoaba pustiei! 


Condacul 10 

Apă curată şi dulce ați băut din izvorul cel binecuvântat, cu mintea cugetând la 
Izvorul vieţii noastre, cu picăturile milostivirii căruia adapă Sfinte Pavel, şi pe cei 
care sunt însetaţi a-l aduce Lui laude ca acestea: Aliluia! 


Icosul 10 

Vestea apropierii adormirii tale cu trupul o ai descoperit Sfântului Antonie, care 
foarte se tânguia de pierderea unui stâlp al rugăciunii pentru lume, iar noi mergerea 
ta în Împărăţia Sfinţilor lăudând îţi cântăm aşa: 

Bucură-te, că te bucurai de mergerea la Domnul Hristos; 

Bucură-te, că ai potolit întristarea marelui Antonie; 

Bucură-te, că sufletul ţi-ai pregătit pentru cele cerești; 

Bucură-te, fântână a rugăciunii curate; 

Bucură-te, liman de scăpare al celor tulburaţi; 

Bucură-te, pildă de vieţuire în turnul nevoinţelor; 

Bucură-te, ușă prin care ajungem la cer; 

Bucură-te, căci cu aripile rugăciunii ai zburat la Hristos; 

Bucură-te, că bucurie ai făcut cetelor îngereşti; 

Bucură-te, că țarina inimii tale a rodit însutit,; 

Bucură-te, făclie nestinsă a rugăciunii pentru lume; 

Bucură-te, odihna sufletelor celor smerite; 

Bucură-te, Sfinte părinte Pavel, podoaba pustiei! 


Condacul 11 

Mai înainte de adomirea ta părinte Pavel, ai spus marelui Antonie că se cuvine a le 
căuta mai întâi pe ale aproapelui şi a fi de folos fraţilor care au nevoie de el, ca toți 
să cânte într-un glas Domnului: Aliluia? 

Icosul 11 


Trimis-ai la mănăstire pe Sfântul Antonie, ca să îţi aducă mantia episcopului Ata- 
nasie, ca fără tulburare sufletul tău să se ducă la Domnul; trimite nouă Sfinte Pavel, 
mantia rugăciunii tale, ca să fim păziți de săgețile celui rău şi să îţi cântăm aşa: 


Bucură-te, mantie prea dorită a pustnicilor; 

Bucură-te, că ai purtat haină împletită cu frunze de finic; 
Bucură-te, mantie a rugăciunii ţesute din gânduri smerite; 
Bucură-te, căci ai defărmat cu totul cele pământeşti; 
Bucură-te, că te-ai într-armat cu dragostea cea dumnezeiască; 
Bucură-te, că nu ai slujit patimilor trupului; 

Bucură-te, că te-ai îngrijit de haina sufletului; 

Bucură-te, că ai împodobit-o cu razele rugăciunii; 
Bucură-te, că te înduri de cei disprețuiţi; 

Bucură-te, că te milostiveşti de cei căzuţi; 

Bucură-te, înger în trup slujind rugăciunii; 

Bucură-te, căci ai plecat cu bucurie la cer; 

Bucură-te, Sfinte părinte Pavel, podoaba pustiei! 


Condacul 12 


Cu frunze de finic ai îmbrăcat trupul tău părinte, iar pe noi, cei care suntem smo- 
chini fără de roade, cu suflete acoperite doar de frunzele păcatelor, ne înțelepțește a 


lucra cele spre mântuire, strigând Domnului: Aliluia! 


Icosul 12 


Văzut-a Sfântul Antonie după adomirea ta, părinte Pavel, sufletul tău înconjurat de 
cete îngereşti şi de soboare de prooroci şi apostoli, care te cinsteau pe tine cu cân- 


tări ca acestea: 

Bucură-te, moştenitorule al darurilor Luminii; 

Bucură-te, că îngerii au venit cu veselie să te 1a; 

Bucură-te, că de tine s-au bucurat soboarele proorocilor; 
Bucură-te, că ceata apostolilor te-a primit întru odihna Treimii; 
Bucură-te, că de petrecerea ta s-au minunat cetele mucenicilor; 
Bucură-te, că doi lei au săpat ție groapă spre înmormântare; 
Bucură-te, că ai răsărit în cer în lumina Sfinților; 

Bucură-te, turn sfințit al rugăciunii curate; 

Bucură-te, iubitorule al vieții neprihănite; 

Bucură-te, rugătorule neîncetat pentru pacea lumii; 

Bucură-te, canonul cel prea dorit al pustnicilor; 

Bucură-te, odihna celor iubitori de pustie; 

Bucură-te, Sfinte părinte Pavel, podoaba pustiei! 

Condacul 13 (de trei ori) 

O, Sfinte părinte Pavel, podoaba pustiei, cel care ai părăsit toate cele din lume, ca 
să câştigi Împărăţia cea de sus, mijloceşte-ne nouă de la Mântuitorul Hristos, ier- 
tarea păcatelor, smerenie, pace şi mare milă, ca să se umple şi pustia inimilor noa- 
stre de cântările îngereşti de: Aliluia! 


Rugăciune 


O, Sfinte părinte Pavel, cel ce te-ai arătat stăpân al pustiei pe care o ai mângâiat cu 
neîncetatele tale rugăciuni, caută cu milostivire şi peste noi, cei cu inimi pustiite de 
viforul păcatului şi soleşte nouă de la Hristos Domnul pace şi mare milă. 


Semințele rugăciunii tale să aducă şi în inimile noastre, cu ploaia Duhului Sfânt, 
rod bogat spre a potoli foamea cea duhovnicească a sufletului. 


Taberele demonilor ai biruit cu săgețile smeritei cugetări şi ai stins săgețile de foc 
ale vrăjmaşilor cu ploaia virtuţilor tale, cu care stinge şi focul patimilor sufletului 
nostru. 


Furtuna necazurilor noastre o opreşte cu razele rugăciunii tale, ca să vedem şi noi 
strălucind pe cerul inimii noastre pe Soarele dreptății. 

Toată slava cea deșartă a bogăției lumești o ai părăsit, alergând spre limanul pu- 
stiei, care ţi-a dăruit bogăția darurilor Duhului Sfânt. Luminează-ne şi pe noi cu 
raza înțelepciunii Cuvântului și dezleagă-ne legăturile iubirii de cele lumești, le- 
gându-ne cu dragostea Mântuitorului Hristos. 


Cu roua rugăciunii tale şterge zapisul greşelilor mele celor multe şi dă-mi şi mie a 
lucra cu gânduri de pocăință pustia inimii mele, ca să culeg spicele vituţilor şi din 
acestea să gătesc pâinea mântuirii, cea pentru hrana sufletului meu flămând de 
dreptatea lui Dumnezeu. 


Sfinte părinte Pavel, cere Domnului să potolească viforul cel greu al eresurilor şi 
să înalțe stindardul dreptei credinţe, întru care păzeşte-ne şi pe noi, cei care lăudăm 
neîncetat pe 'Treimea cea de o funţă în vecii vecilor. Amin. 

Sfântul Nicolae Velimirovici - Proloagele de la Ohrida - Pomenirea Sfântului 
cuvios Pavel Tebeul 

Pavel s-a născut în timpul împărăției lui Decius, în Tebaida, din părinți foarte bo- 
gaţi. 


Dar bărbatul surorii sale, idolatru fiind, a poftit şi partea lui din moştenirea părin- 
tească şi l-a ameninţat pe Pavel că îl va pâri că este creştin dacă nu-i cedează de 
bună voie averile. 


Acest necaz pe de o parte, şi exemplul luminos al eroismului creştinesc pe de cea- 
laltă, l-au convins pe Pavel să-şi lepede marea avere şi să se retragă în pustie ca un 
sărac, unde a trăit în nevoinţe aspre până la moarte. 


Pe ce culmi ale sfinţeniei a ajuns acest uriaş al ascezei stă mărturisit de nimeni altul 
decât de Sfântul Antonie cel mare care odată I-a vizitat pe Pavel şi a văzut cu ochii 
lui cum îl slujesc pe acesta fiarele câmpului şi păsările cerului. 


Întorcându-se în pustia sa, Sfântul Antonie a spus ucenicilor săi: “Vai mie, 
copiilor! Monah păcătos şi mincinos ce sunt, monah doar cu numele! Căci iată 
eu în Pavel I-am văzut pe Ilie, l-am văzut şi pe loan în pustie, l-am văzut şi pe 
Pavel în Rai!” 

Sfântul Pavel Tebeul a trăit una sută şi cincisprezece ani şi cu pace s-a mutat la 
Domnul în anul 342 de la Hristos. 

